Diari Oficial de la Generalitat Valenciana


Sumari del DOGV 6516, del 09-05-2011 (2011/4843)

Notificació de la sentència dictada en el judici ordinari número 1204/2007.
---------------------------------------------------------------------------

### Dades del document

Número de DOGV
:   6516

Data del DOGV
:   09-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4843


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici ordinari número 1204/2007. [2011/4843]  
Judici ordinari 001204/2007  
Part demandant: Pedro Rodríguez Cuenca, Andrés Rodríguez Cuenca, José Rodríguez Cuenca i Jesús Zapater Ríos.  
Part demandada: Segunda Sanz Blanco.  
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime de forma parcial la demanda formulada per Pedro, Andrés i José Rodríguez Cuenca i Jesús Zapater Ríos, representada per la procuradora dels tribunals María Luisa Mínguez Valdés i assistits pel lletrat o lletrada Galant Ruíz, contra Segunda Sanz Blanco i contra les persones que resulten ser els seus hereus i/o contra l'herència jacent, en rebel·lia processal, declare que les persones demandants han adquirit per prescripció adquisitiva extraordinària la propietat de la part indivisa, xifrada en un 6,941085 corresponent a Segunda Sanz Blanco, del ple domicili de l'immoble (ja descrit en l'antecedent de fet primer d'aquesta resolució), inscrit en el registre de la propietat de Guardamar del Segura al tom: 1828; llibre 349; foli 175; inscripció 29; Data: 10 de juliol de 2002; Finca de Guardamar del Segura número 6894, amb la descripció següent: «Urbana: Edifici destinat a hotel amb el nom d'Hotel Las Dunas, a l'edifici anomenat Dunas de Guardamar i també platja. Ocupa una superfície de 396 metres quadrats, amb una façana de 21,80 metres i de fons 18,20 metres lineals. La construcció és de pedra, ferro, ciment i taulell, amb terrassa a la catalana, amb cambra d'aire i juntes de dilatació. Consta de les següents plantes: soterrani amb garatge, magatzems, servici de personal, carbonera, calefacció i maquinària d'ascensor; planta baixa, integrada per vestíbul, bar, menjador, cuina, office, servici, consergeria i recepció, i tres plantes amb vint habitacions cadascuna, banys i lavabo . Té un pati de llums de sis metres quadrats. Confronta: enfront o nord, amb carretera forestal de Guardamar a la platja; dreta entrant i fons, és a dir, per l'oest i sud, amb mont de l'estat número 3-A del catàleg de la província d'Alacant; i per l'esquerra o est, amb límit de la zona maritimoterrestre, camí d'enmig. Subjecta a les previsions de l'article 23.3 de la Llei del Reglament General de la Llei 22/1988 de Costes, segons la nota al marge de la inscripció primera de la finca matriu 3881. Referència cadastral: 3182245FX1773T4251YU, sense condemna a costes.  
  
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi, i amb la indicació dels pronunciaments que s'impugnen; i s'ha d'adjuntar, per a la seua admissió, el justificant documental d'haver consignat la quantitat de 50 euros al Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional 15a de la LOPJ, afegida per la LO 1/2009, de 3 de novembre).  
Aquesta és la meua sentència, que jutjant definitivament en aquesta instància, pronuncie, mane i firme.  
Publicació. La sentència anterior va ser llegida i publicada pel magistrat jutge o magistrada jutgessa que la va dictar mentre celebrava audiència pública en el dia de la seua data, davant de mi, la secretària; en done fe».  
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat per a portar a efecte la diligència de notificació de la sentència.  
  
Torrevieja, 23 de març de 2011.- Ana Mª Lacalle Espallardo.